ml en en en en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml en ml ml ml en ml en en en en en en en en en en en en en en en en en en en en en en en en it ml ml en en
AG India News, pentecostal news malayalam articles, gmnewsonline, goodnewsweekly divyavartha
‘അന്ത്യകാലത്ത് ദുര്‍ഘട സമയങ്ങള്‍ വരും എന്നറിക; മനുഷ്യന്‍ സ്വസ്‌നേഹികളും വമ്പു പറയുന്നവരും, അഹങ്കാരികളും, ദൂഷകന്മാരും അമ്മയപ്പന്മാരെ അനുസരിക്കാത്തവരും നന്ദികെട്ടവരും അശുദ്ധരും വാത്സല്ല്യമില്ലാത്തവരും ഇണങ്ങാത്തവരും ഏഷണിക്കാരും അജിതേന്ദ്രിയന്മാരും ഉഗ്രന്മാരും സല്‍ഗുണദ്വേഷികളും ദ്രോഹികളും ധാര്‍ഷ്ട്യക്കാരും നിഗളികളുമായി ദൈവപ്രിയമില്ലാതെ ഭോഗപ്രിയരായി ഭക്തിയുടെ വേഷം ധരിച്ചു അതിന്റെ ശക്തി ത്യജിക്കുന്നവരുമായിരിക്കും.’
ഒരുകൂട്ടം ആള്‍ക്കാര്‍ക്ക് താഴ്മയും താഴ്മയുടെ വേഷവുമുണ്ടെങ്കിലും കാഴ്ച്ചപ്പാട് ദൈവത്തിങ്കല്‍ നിന്നും മാറി. അവര്‍ ദൂതന്മാരെ ആരാധിക്കുവാന്‍ തുടങ്ങി. അതില്‍ അവര്‍ ആനന്ദവും കണ്ടെത്തി. അവരും ‘നോസ്റ്റിക്‌സാണ്’. പക്ഷെ ഉണര്‍വ്വുകാരല്ല. അവരാണ് യാഥാസ്ഥിക കൂട്ടം.!!
ഭക്തിയുടെ വേഷം ധരിച്ച് അതിന്റെ ശക്തിയെ ത്യജിച്ചു കളയുന്ന മറ്റൊരു കൂട്ടരുണ്ട്. ഇവര്‍ യാഥാസ്ഥികരിലും താഴെക്കിടയിലാണ്.
യാഥാസ്ഥികര്‍ക്ക്, പുറമേ ഭക്തിയുണ്ടെങ്കിലും കപടഭക്തിയാണ്. താഴ്മയുണ്ടെങ്കിലും അവരുടേത് തെറ്റായ കാഴ്ച്ചപ്പാടാണ്. അവര്‍ സത്യദൈവത്തെയല്ല നോക്കുന്നത്.
വെറും ഗുണ്ടകളും റൗഡികളും അമ്മയപ്പന്മാരെ അനുസരിക്കാത്തവരും മാനുഷിക ധര്‍മ്മങ്ങളിലൂടെ സഞ്ചരിക്കാത്തവരും നീചന്മാരുമെല്ലാം ഭക്തിയുടെ വേഷം ധരിക്കും!! ബൈബിള്‍ കയ്യിലെടുത്താല്‍ തീവ്രഭക്തന്‍; അല്ലാത്തപ്പോള്‍ പിടിച്ചുപറി, വഞ്ചന, അധര്‍മ്മങ്ങള്‍ എന്നിവയുടെ കൂട്ടാളി…!!
അപ്പോസ്തലനല്ലായിരിക്കേ അപ്പോസ്തലന്‍ എന്നു കളവായി പറയുന്നവനെ പരീക്ഷിച്ച് മനസ്സിലാകുവാന്‍ ദൈവം നമുക്ക് കൃപ തരട്ടെ…ദൈവസഭയുടെ ആരംഭ കാലത്തിലേക്ക് നമുക്കൊന്നു കണ്ണോടിക്കാം.
‘സഹോദരന്മാരേ, നിങ്ങള്‍ എല്ലാവരും എന്നെ അനുകരിക്കുവിന്‍. ഞങ്ങള്‍ നിങ്ങള്‍ക്കു കാണിച്ച മാതൃകപ്രകാരം നടക്കുന്നവരെയൊക്കെയും കുറിക്കൊള്ളുവിന്‍.’
തങ്ങളെത്തന്നെ മാതൃകയാക്കാനാണ് പൗലോസ് അപ്പൊസ്തലന്‍ ഇവിടെ പറയുന്നത്. ദൈവീക അപ്പൊസ്തലന്മാര്‍ പറയേണ്ട വാചകങ്ങളില്‍ ഒന്നാണിത്. യേശു കാണിച്ചു തന്ന മാതൃക പ്രകാരം നാമും മറ്റുള്ളവരുടെ മുമ്പില്‍ മാതൃകയായിരിക്കാന്‍ ബാദ്ധ്യസ്ഥരാണ്. നമ്മെ പിന്‍പറ്റുന്നവര്‍ക്ക് അനുകരിക്കാന്‍ യോഗ്യമായ ഒരു മാതൃകയാണോ നമുക്കുള്ളതെന്ന് സ്വയം പരിശോധിക്കാം
എന്റെ സഹപാഠികളും അയല്‍പക്കക്കാരും സഹോദരങ്ങളും എന്റെ കുഞ്ഞുങ്ങളും വര്‍ഷങ്ങളായി എന്നോടു കൂടെ താമസിക്കുന്നവരുമെല്ലാം കേള്‍ക്കെ ഞാന്‍ പലപ്പോഴും എന്റെ ജീവിതത്തില്‍ എന്തെങ്കിലും കറുത്ത പാടുണ്ടെങ്കില്‍ കാണിച്ചുതരാന്‍ ആവശ്യപ്പെടാറുണ്ട്. അത് പണമിടപാടാകട്ടെ, സഹോദരീസഹോദരന്മാരോടുള്ള സമീപനമാകട്ടെ, അധികാര സ്ഥാനങ്ങളിലിരിക്കുന്ന എന്റെ മുകളിലുള്ളവരോടോ താഴെയുള്ളവരോടോ ഉള്ള പ്രതികരണമാകട്ടെ ഏതു മണ്ഢലത്തിലെങ്കിലുമുള്ള ഒരു ചെറിയ പോരായ്മ ചൂണ്ടി കാണിക്കുവാന്‍ അവരോട് പറയാറുണ്ട്. ഞാന്‍ നീതിമാന്‍ ആണെന്നല്ല പറഞ്ഞു വരുന്നത്. അങ്ങനെ എന്തെങ്കിലുമുണ്ടെങ്കില്‍ ഞാന്‍ തിരുത്താന്‍ ആഗ്രഹിക്കുന്നു. ദൈവത്തിന്റെ കോടതിയില്‍ എത്തുമ്പോള്‍ മനുഷ്യന്‍ കാണാത്ത എന്റെ ജീവിതത്തിന്റെ പല രംഗങ്ങളും ദൈവം കാണിച്ചു തരും.
പക്ഷെ പൗലോസ് ഒരുപാടു മുകളിലായിരുന്നു. തന്നെ മാതൃകയാക്കാന്‍ നിസ്സംശയം പറയാന്‍ അദ്ദേഹത്തിനു സാധിച്ചു. നമുക്കും അതിനു സാധിക്കട്ടെ!!.
‘എങ്കിലും നിക്കൊലാവ്യരുടെ നടപ്പു നീ പകെക്കുന്നു എന്നൊരു നന്മ നിനക്കുണ്ട്. അത് ഞാനും പകെക്കുന്നു’
ഈ തലമുറയില്‍ ദൈവം ഉപയോഗിച്ചതും, പ്രയോജനപ്പെട്ടതും, ഉപദേശ സത്യങ്ങള്‍ക്കു വേണ്ടി ദൈവം ഉയര്‍ത്തിയതും, ലോകവ്യാപകമായി അറിയപ്പെടുന്നതുമായ ഒരു സഹോദരനില്‍ നിന്നാണ് നിക്കൊലാവ്യാ മതം എന്താണെന്ന് ഞാന്‍ ആദ്യമായി കേട്ടത്.
നിക്കൊലാവ്യര്‍ ആരായിരുന്നു? എന്താണ് ഈ നിക്കൊലാവ്യാ മതം?
അപ്പൊസ്തല പ്രവര്‍ത്തികളുടെ പുസ്തകം 6:5-ല്‍ ദൈവസഭയില്‍ മേശമേല്‍ ശുശ്രൂഷിക്കേണ്ടതിന് 7 പേരെ തെരെഞ്ഞെടുത്തതായി കാണുന്നു. ഇവര്‍ക്ക് ഉണ്ടായിരിക്കേണ്ട യോഗ്യതകളും ഇവിടെ പറഞ്ഞിട്ടുണ്ട്. അവര്‍ക്ക് ആത്മനിറവും നല്ല സാക്ഷ്യവും ഉണ്ടായിക്കണം. മേശമേല്‍ വിളമ്പുന്നവരാകയാല്‍ നല്ല കഴിവും ഉള്ളവരായിരിക്കണം.
ഇങ്ങനെ തെരെഞ്ഞെടുത്ത കൂട്ടത്തില്‍ മേല്‍പ്പറഞ്ഞ യോഗ്യതകളുള്ള ഒരാളായിരുന്നു നിക്കൊലാവാസ്. ഇദ്ദേഹം യഹൂദാ മതാനുസാരിയായിരുന്നു. എന്നു പറഞ്ഞാല്‍ യഹൂദാ മതക്കാരനല്ല, മറ്റേതോ മതത്തില്‍ നിന്നും വന്ന് യഹൂദാ മതത്തില്‍ ചേര്‍ന്നവനാണ്. യഹൂദാ മതാനുസാരി മാത്രമായിരുന്നില്ല ഇദ്ദേഹം നല്ലൊരു ഉണര്‍വ്വുകാരനും കൂടിയായിരുന്നു.
നിക്കൊലാവാസിനെപ്പറ്റി ഞാന്‍ കൂടുതല്‍ പഠിച്ചു. എനിക്കു കിട്ടിയ അറിവു പ്രകാരം ഇയാള്‍ മൂന്നു വ്യത്യസ്ത മതങ്ങള്‍ മാറിയിട്ടുണ്ട്. മൂന്നാമത്തേതാണ് ക്രിസ്തുമതം. ഈ മൂന്നു മതങ്ങളിലേയും കൊള്ളാവുന്ന ചില ആശയങ്ങള്‍ ഇവന്റെ ഉള്ളില്‍ കിടപ്പുണ്ട്. ഒടുവില്‍ തെരഞ്ഞെടുക്കപ്പെട്ട ഏഴു പേരില്‍ ഇവനും ഉള്‍പ്പെട്ടു. ഉള്ളിന്റെ ഉള്ളിലുണ്ടായിരുന്ന ദുര്‍സ്വഭാവങ്ങളും ചിന്തകളും കഴുകി കളയാതെ പുറമേ നല്ല സാക്ഷ്യം പുലര്‍ത്തിയവനായിരുന്നു നിക്കൊലാവാസ്. ക്രിസ്തീയ ചരിത്രത്തില്‍ ആദ്യത്തെ ഓര്‍ഡിനേഷന്‍ കിട്ടിയ ഒരാളായിരുന്നു ഇദ്ദേഹം.
ഒരു പ്രസ്ഥാനത്തിന്റെ ആദ്യത്തെ ഓര്‍ഡിനേഷന്‍ കിട്ടുന്നയാളെ മറ്റുള്ളവര്‍ ഓര്‍ത്തിരിക്കും. അസംബ്ലീസ് ഓഫ് ഗോഡിന്റെ ഓര്‍ഡിനേഷന്‍ കിട്ടിയ ആദ്യ ഇന്ത്യക്കാരനെ ഇന്നും ഞാനോര്‍ക്കുന്നു.
ക്രൈസ്തവ ചരിത്രത്തില്‍ ആദ്യത്തെ ഓര്‍ഡിനേഷന്‍ കിട്ടിയ ഒരാളായ നിക്കൊലാവാസ് കാലാന്തരത്തില്‍ ക്രിസ്തീയ ഉപദേശത്തില്‍ നിന്നും തെറ്റി. അവന്‍ മറ്റൊരു ഉപദേശം സ്വീകരിച്ചു. അവന്‍ വിട്ടു പോന്ന മറ്റു രണ്ടു മതങ്ങളില്‍ നിന്നും തന്റെ ഉള്ളിന്റെയുള്ളില്‍ ഒളിഞ്ഞു കിടന്ന ചില ചിന്താഗതികളെ കോര്‍ത്തിണക്കിക്കൊണ്ട് ക്രിസ്തീയ ഉപദേശത്തെ താഴ്ത്തിക്കെട്ടി മറ്റൊരു മതം രൂപീകരിച്ചു. ഇതാണ് നിക്കൊലാവ്യാ മതം എന്നറിയപ്പെടുന്നത്.
നിക്കൊലാവ്യരുടെ നടപ്പു നീ പകെക്കുന്നു എന്നൊരു നന്മ നിനക്കുണ്ട്; അത് ഞാനും പകെക്കുന്നു. ക്രിസ്ത്യാനികള്‍ക്ക് ഒരു നടപ്പുണ്ട്. ക്രിസ്ത്യാനിത്വം ഒരു മാര്‍ഗ്ഗമാണ്, മതമല്ല. ജീവിത ശൈലിയും നടപ്പുമാണ് ഒരു ക്രിസ്ത്യാനിയുടെ എറ്റവും വലിയ പ്രത്യേകത. ഈ വിഷയം ഗൗരവമായി നാം കാണണം. പൗലോസ് ഈ മാഗ്ഗക്കാരെ പിടിച്ചു കെട്ടാന്‍ ഇറങ്ങി തിരിച്ചവനാണ്. അതെ, ക്രിസ്ത്യാനിത്വം ഒരു മാര്‍ഗ്ഗമാണ്, ജീവിത ശൈലിയാണ്.
നിക്കൊലാവ്യരുടെ നടപ്പല്ല ക്രിസ്ത്യാനിയുടേത്. രണ്ടും വ്യത്യസ്തമാണ്. അവരുടെ ജീവിത ശൈലിയല്ല നമ്മുടേത്. തങ്ങളുടെ നടപ്പും ജീവിത ശൈലിയും സ്വയം ശോധന ചെയ്യുന്ന ആത്മീകര്‍കായി സ്‌തോത്രം!! നാം നിക്കൊലാവ്യരാകേണ്ട, നമുക്ക് ഒരു ക്രിസ്തീയ മണ്ഢലത്തില്‍ നടക്കാം.
താമസം വിനാ വരുവാനുള്ളവന്‍ വരും നിശ്ചയം. ഈ അന്ത്യകാല സന്ദേശം അന്ത്യകാല സഭയ്ക്കു തരുമ്പോള്‍ നിക്കൊലാവ്യരില്‍ നിന്ന് ഒഴിഞ്ഞു നില്‍ക്കുവാന്‍ ശ്രദ്ധിക്കുക. നിങ്ങളുടെ ഇടയില്‍ നിന്നെഴുന്നേല്‍ക്കുന്ന ദുരുപദേഷ്ടാക്കളെയും കള്ള അപ്പൊസ്തലന്മാരെയും മനസ്സിലാക്കി, അവരില്‍ നിന്നും അകന്നു നില്‍ക്കുവാന്‍ നമുക്ക് കര്‍ത്താവ് കൃപ തരട്ടെ!! കൊയ്ത്തിന്റെ യജമാനനായ പരിശുദ്ധാത്മാവ് നമ്മുടെ ഹൃദയങ്ങളെ തൊടട്ടെ!! പരിശുദ്ധാത്മാവ് ഏല്‍പ്പിക്കാത്ത ശുശ്രൂഷകള്‍ വ്യാജമാണ്. ആദിമ സഭ നിക്കൊലാവ്യരുടെ നടപ്പില്‍ നിന്നും ഒഴിഞ്ഞു നിന്നു. (തുടരും
”എന്നാല്‍ ഞങ്ങള്‍ നിങ്ങളോട് അറിയച്ചതിനു വിപരീതമായി ഞങ്ങള്‍ ആകട്ടെ, സ്വര്‍ഗ്ഗത്തില്‍ നിന്നൊരു ദൂതനാകട്ടെ നിങ്ങളോട് സുവിശേഷം അറിയിച്ചാല്‍ അവന്‍
‘ഞാന്‍ വേഗത്തില്‍ നിന്റെ അടുക്കല്‍ വരും എന്ന് ആശിക്കുന്നു. താമസിച്ചുപോയാലോ സത്യത്തിന്റെ തൂണും അടിസ്ഥാനവുമായി ജീവനുള്ള ദൈവത്തിന്റെ സഭയാകുന്ന
മദ്രാസിലെ മോന്‍: തടവറയില്‍ നിന്നു സ്വതന്ത്രനായ ക്രിസ്തുവിന്റെ അടിമ
മധ്യനിരോധനം :16 വർഷത്തിനുശേഷം ദമ്പതികൾ ഒന്നിച്ചു
GOD’S PRESENCE IS THE ONLY PRESENCE THAT NEVER LEAVES : Mrs.Mary Mathews
Find us on Facebook
Ben Media Mission Copyright © 2016.
Developed by Inlux Intelligence 9447709005.